jkorsvik/nowiki_second_scrape_merged huggingface dataset:
Theodore Roosevelt nasjonalpark

Theodore Roosevelt nasjonalpark er en nasjonalpark i delstaten Nord-Dakota, USA. Parken ble etablert 10. november 1978, og er på 285 km². De viktigste naturattraksjonene i nasjonalparken er landskapstypen badlands (et tørt, leirholdig erosjonslandskap), et rikt dyreliv, og kulturhistorien knyttet til Roosevelts liv, jakt og eiendommer i området. 
Parken består av tre separate områder med badlands i vestre delen av Nord-Dakota, som alle ligger innenfor Little Missouri Rivers nedslagsfelt. Disse delene er North Unit, South Unit og Elkhorn Ranch Unit som ligger mellom de to andre. Maah Daah Hey Trail knytter de tre seksjonene sammen.
Parken er oppkalt etter Theodore Roosevelt (1858–1919), som var USA president 1901-09. Han både eide og arbeidet på en ranch som nå er bevart i parken. Roosevelt var først medeier i Maltese Cross Ranch fra 1883, og etablerte i 1884 Elkhorn Ranch. Han bodde her en kort periode, men knyttet stor personlig interesse til området, og skrev naturbrev hefra både i avisene og i tre bøker: Hunting Trips of a Ranchman (1885), Ranch Life and the Hunting Trail (1888) og The Wilderness Hunter (1891). 
De første initiativene til å bevare området kom etter Roosevelts død. Under New Deal-politikken 1934-41 ble det tilrettelagt for friluftsliv i området, og området ble i 1935 bevart som Roosevelt Recreation Demonstration Area. I 1946 ble området lagt under forvaltning av United States Fish and Wildlife Service med navnet Theodore Roosevelt National Wildlife Refuge. I 1947 ble området etablert som Theodore Roosevelt National Memorial Park; dette er den første og eneste «National Memorial Park» som er opprettet. I 1978 ble grensene justert, og området ble oppgradert til nasjonalpark under sitt nåværende navn. Samtidig ble et mindre område av parke, på 121.1 km², underlagt et strengere vern som Theodore Roosevelt Wilderness. Hele nasjonalparken ligger innenfor Little Missouri National Grasslands.
Dyrelivet er karakteristisk for Great Plains med bison, villhester, wapiti, tykkhornsau, hvithalehjort, mulhjort og præriehunder. Fulgelivet omfatter over 186 arter; blant annet kongeørn, spisshalejerpe (Tympanuchus phasianellus) og villkalkun.


== Eksterne lenker ==
(en) Offisielt nettsted 
(en) Theodore Roosevelt National Park – kategori av bilder, video eller lyd på Commons 
(en) Theodore Roosevelt National Park – galleri av bilder, video eller lyd på Commons
Cotton Mather

Cotton Mather (født 12. februar 1663 i Boston, død 13. februar 1728 samme sted) var en innflytelsesrik puritansk predikant og forfatter i New England i kolonitiden. Cotton Mather var sønn til den like innflytelserike predikanten Increase Mather.


== Liv og virke ==


=== Bakgrunn ===
Cotton Maher var sønn av Increase Mather, nevø av Samuel Mather og barnebarn av John Cotton og Richard Mather, som alle var ledende skikkelser i den annen henholdsvis første generasjon puritanere i Boston. Mather tok eksamen ved Harvard i 1678, etter tre års studier, bare 15 år gammel. 


=== Virke, forfatterskap ===
Han ble siden assisterende pastor ved Old North Church i Boston. Han ble ikke fullverdig pastor i kirken før etter at faren døde i 1723.
Han forfattet mer enn 450 bøker og småskrifter som ble allment spredd og gjorde ham til en av de mest innflytelserike religiøse ledere i Nord-Amerika. Han oppfordret andre- og tredjegenerasjonspuritanere, hvis slekt hadde forlatt England og reist til koloniene i New England, for finne tilbake til puritanismens teologiske røtter. 
Mather var venn med flere av dommerne under hekseprosessene i Salem i 1692 og ga dem rådet å legge vekt på såkalte spektrale (åndelige) bevis, det vil si det som de personene som ble ansett for å ha blitt utsatt for hekseri så i sin syner, men som var usynlig for andre mennesker. Da Mather senere skrev om rettssaken i sin bok Wonders of the Invisible World forsvarte han domstolens opptreden, til tross for at opposisjonen stort sett var motstander av den. I Magnalia Christi Americana forsøkte han derimot å nedtone sin rolle i saken.
Mather var veldig innflytelsesrik i sekulære kretser, samtidig som han nøt stor respekt i de religiøse og åndelige. Da den engelske kongen Jakob II ble avsatt i 1688 var Mather en av lederne for et vellykket opprør mot kongens guvernør i New England, Edmund Andros.
Mather hadde også innflytelse på den tidige amerikanske naturvitenskapen. I 1716 gjennomførte han, som et resultat av observasjoner av ulike variasjoner av mais, et av de første eksperimentene med hybridisering av planter. Han gjorde også en viktig innsats for folkhelsen i de amerikanske koloniene i kampen mot kopper.Mathers store verk Magnalia Christi Americana regnes som hovedverket blant historieskrivingen i New England.Av Mathers tre koner og sju barn overlevde bare en kone og to barn ham. Mather ble begravd på Copp's Hill.


== Cotton Mather i skjønnlitteratur ==
Cotton Mather nevnes i forskjellige skjønnlitterære sammenhenger, som for eksempel i flere av H.P. Lovecrafts fortellinger, vanligvis i sammenheng med hekseprosessene i Salem.


== Bibliografi (utvalg) ==
Wonders of the Invisible World (1693) ISBN 0-7661-6867-0
Magnalia Christi Americana (1702) ISBN 0-674-54155-3
Bonifacius (1710) ISBN 0-7661-6924-3
The Christian Philosopher (1721) ISBN 0-252-06893-9
Religious Improvements (1721)
Manuductio ad Ministerium (1726)


== Referanser ==


== Eksterne lenker ==
Cotton Mathers verker
Positiv (lingvistikk)

Positiv er grunnformen til et adjektiv eller adverb. Formene komparativ og superlativ er basert på positivformen. På norsk er grønn et eksempel på et adjektiv i positiv form. Ordets komparative og superlative former er henholdsvis grønnere og grønnest, som begge dannes ved å legge til endelser. Adjektivet god er et eksempel på uregelrett gradbøyning, ettersom komparativ- og superlativformen er henholdsvis bedre og best.
Sogns Avis

Sogns Avis var en avis som kom ut i Vik i Sogn og Fjordane. Avisa ble etablert i 1926 som partipolitisk uavhengig avis, men ble året etter gjort om til organ for Norges Bondelag. Avisa ble stanset under andre verdenskrig. I 1948 ble avisa flyttet til Sogndal. Seks år senere gikik avisen inn, men i 1959 ble Sogns Avis vekket til live igjen og utlånt til trykkerieier Ingvald Husabø i Leikanger. Han samkjørte avisa redaksjonelt med en annen avis han hadde kjøpt, Sogningen, og slo i 1972 avisene sammen til den nye avisa Sogningen/Sogns Avis. Denne ble i 1992 slått sammen med Sogn og Fjordane til den nye Leikanger-avisa Sogn Avis. 


== Ansvarlig redaktør ==
Thormod Liljedahl (1926–1927)
Ingvald Husabø (1927)
Ivar Tveit (1927–1931)
Hermund Haukenes (1931-1940 og 1945-1948)
Jørgen Bergo (1948–1950)
Lars Rødland (1950–1952)
Hans H. Schjelderup (1952–1954)
Hans Arnesen (1959–1960)
Knut A. Helland (1960–1962)
Hans Arnesen (1962–1972).
Komparativ

Komparativ er formen som et adjektiv eller et adverb tar når det uttrykker at en person, en ting eller en annen enhet har en egenskap i større eller mindre grad enn en annen.
På norsk dannes komparativ vanligvis ved å legge endelsen -ere til positivformen av ordet. Et eksempel er adjektivet grønn, som heter grønnere i komparativ. Noen ord har uregelrette komparativformer, for eksempel god, som har komparativformen bedre.
De to andre formene i gradbøyninga av adjektiv og adverb er positiv og superlativ. (Sistnevnte uttrykker at noe har en egenskap i større grad enn alt det sammenlignes med).
Finitt verb

Et finitt verb er et verb som bøyes etter person og tempus, og som kan stå alene som verbal i en setning.
På norsk er verb i modusene indikativ, konjunktiv og imperativ finitte. Infinitte verbformer er infinitiv og partisipp. Infinitte verb kan aldri stå alene som verbal i en setning.
Et finitt verb er et verb som er bøyd i enten presens («leser»), preteritum («leste») eller imperativ («les!»). Vanlige setninger inneholder oftest et finitt verb. Følgende setninger er derfor ufullstendige:
«I kveld månen full. Den gamle mannen syk.»
Setninger uten finitt verb forekommer ofte i avisoverskrifter: «Mann (29) full på offentlig sted». I tillegg brukes ofte forkortete utsagn uten verb når sammenhengen gjør det klart hvilket verb som skulle vært brukt. Se på de følgende minidialogene:

1) – Jeg har aldri vært i Kina. – Ikke jeg heller.
2) – Jeg skal invitere mange folk i selskapet mitt. – Men ikke meg? – Jo, deg også, selvfølgelig.


== Kilder ==
Word, grammatikk
Fylkesvei 5254

Fylkesveg 5254 går mellom Kleppestø og Krokås i Askøy kommune. Veien er 2,8 km lang. Veinavn på strekningen er Kleppevegen.
Frem til 2019 hadde veien betegnelsen fylkesvei 216 (Hordaland).


== Kommuner og knutepunkter ==

 Askøy
 563Fylkesvei 563 Kleppestø
Øvre Kleppe
Nedre Kleppe
562Fylkesvei 562 Krokås


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5254
(no) Statens vegvesen – trafikkmeldinger
Særkilampi naturreservat

Særkilampi naturreservat er et naturreservat ved svenskegrensa helt øst i Kongsvinger kommune. Naturreservatet er på  4 785 dekar og ble vernet med dette navnet den 9. juli 1993. Formålet med fredningen er å bevare et barskogområde med fattig furuskog og middels rik granskog i den sørboreale skogsonen. Det er et tilgrensende naturreservat også på svensk side av grensen.
Det finnes spor etter tidligere branner her, og brenning har trolig vært brukt som beredningsmetode for å få opp ungskog etter hogst.
Etter opprettelsen av naturreservatet, har Kartverket den 17. november 1994 vedtatt Særgilamp som skrivemåte på vannet som ga navnet til naturreservatet.


== Dyreliv ==
I reservatet kan man finne elg, rådyr, rødrev, hare, bokfink, rødstrupe, fuglekonge, storfugl, orrfugl og tretåspett. 
Heilo og storlom har tidvis tilhold innenfor reservatet.


== Referanser ==
Hooman Sharifi

Hooman Sharifi er en iransk-norsk koreograf. I 2000 stod han for etableringen av dansekompaniet Impure Company.
Sharifi har siden samme år produsert moderne danseoppsetninger og hatt turnéer omkring i Europa og jorden.
Han er født i Teheran, Iran, hvor han vokste opp sammen med en far som var toller, en mor som var syerske samt tre eldre søsken. I 1988, som fjortenåring, kom han til Norge.
Han er bosatt i Oslo.


== Referanser ==


== Eksterne lenker ==
Presentasjon på Dansens hus' nettsider Arkivert 13. januar 2020 hos Wayback Machine.
Avlyd

Avlyd er en type vokalskifte som forekommer i større eller mindre grad i alle indoeuropeiske språk. Vokalskiftet kan skje mellom bøyningsformer av samme ord og mellom etymologisk beslektede ord. 
Et eksempel på avlyd i norske bøyningsformer er det sterke verbet synge, sang, har sunget. Et eksempel på avlyd i beslektede ord er binde og bånd.
Opprinnelsen er i urindoeuropeisk der vokalen skiftet mellom kort og lang e, kort og lang o og ingen vokal. Påvirkning fra nabolyder har gjort skiftene mer kompliserte i datterspråkene, for eksempel i de ulike bøyningsklassene av sterke verb i de germanske språkene.
Begrepet, som stammer fra det tyske ablaut, blei for første gang brukt på begynnelsen av 1800-tallet av lingvisten Jacob Grimm.


== Litteratur ==
Haugen, Odd Einar (1998). Grunnbok i norrønt språk. Oslo: Ad notam Gyldendal. s. 51–53. ISBN 82-417-0970-6.
Sogns Tidend

Sogns Tidend var en avis som ble utgitt i Lærdalsøyri i Sogn og Fjordane. Avisa kom ut første gang i 1877 og ble etablert sakføreren og senere statsminister Otto Albert Blehr. Avisa ble etablert som et partiorgan for Venstre, som også var Blehrs eget parti. Blehr hadde fire år tidligere etablert avisa Fjordenes Blad.
I 1903 kjøpte Jens Kvåle i Sogndal avisa og flyttet den dit. Kvåle slo sitt eget blad Sygna (etablert som Ungdom i 1896, før det byttet navn i 1899) sammen med Sogns Tidend.
Avisa ble stanset i 1942 og kom ikke ut under resten av andre verdenskrig.
Avisa Sogn og Fjordane kjøpte Sogns Tidend i 1947 og lot avisa inngå i sin egen.


== Ansvarlig redaktør ==
Jens Kvåle
Hans Martin Mikkelsen (-1903)
Otto Albert Blehr (1877-)
Yuecheng

Yuecheng (kinesisk: 越城区; pinyin: Yuèchéng Qū) er et bydistrikt i byprefekturet Shaoxing i provinsen Zhejiang i Folkerepublikken Kina. 
Yuecheng har et areal på 336.91 km² og teller 640.000 innbyggere (2004). Det dekker det meste Shaoxings storbyområde.


== Administrative enheter ==
Subdistrikter:

Tashan 塔山街道, Fushan 府山街道, Beihai 北海街道, Jishan 蕺山街道, Chengnan 城南街道, Qishan 稽山街道, Didang 迪荡街道.Storkommuner:

Lingzhi 灵芝镇, Donghu 东湖镇, Gaobu 皋埠镇, Mashan 马山镇, Doumen 斗门镇, Jianhu 鉴湖镇, Dongpu 东浦镇.


== Eksterne lenker ==
Offisielt nettsted 
(en) Yuecheng District – kategori av bilder, video eller lyd på Commons 
Infoside
Wuxing

Wuxing (kinesisk: 吴兴区; pinyin: Wúxīng Qū) er et bydistrikt i byprefekturet Huzhou i provinsen Zhejiang i Folkerepublikken Kina. Det har et areal på 872 kvadratkilometer og talte i 2004 ca. 580 000 innbyggere.
Wuxing var tidigere en del av distriktet Shixia, som senere ble delt opp i de to distriktene Wuxing og Nanxun. 


== Eksterne lenker ==
Infoside – kinesisk
Yibin (Yibin)

Yibin (kinesisk: 宜宾县; pinyin: Yíbīn Xiàn) er et fylke i byprefekturet Yibin i provinsen Sichuan i Folkerepublikken Kina. I 1999 var befolkningen på 980 696 innbyggere.


== Referanser ==


== Eksterne lenker ==
Infoside
Lukket avdeling

Lukket avdeling er en norsk dramafilm fra 1972 regissert og skrevet av Arnljot Berg. Hovedrollene spilles av Carsten Byhring, Roy Bjørnstad, Frimann Falck Clausen, Carsten Winger, Per Tofte og Eva von Hanno.
Lukket avdeling kan i korthet beskrives som en skildring av pasienter på en psykiatrisk klinikk, med glimt fra deres fortid og familieforhold.
Filmen er i sort/hvitt.


== Handling ==
En gruppe sinnslidende menn lever innelåst på psykiatrisk avdeling. De kommer fra forskjellige miljøer, og alle har problemer som de forsøker å takle på ulikt vis. Sinnsstemningene svinger hele tiden fra den lyseste optimisme til håpløshet. Filmen skidrer disse mennene fra det øyeblikk de kvalifiserer seg til en plass på den lukkede avdeling. Vi opplever også verden på utsiden i form av pårørende på besøk.
Blant de innlagte er en «Playboy» som har rotet seg opp i for mange damehistorier. «Paulus» søker trøst i pillene istedenfor bibelen. «Vålerenga» var for glad i flaska, og «Hamlet» har for alltid levd seg inn i en rolle vi ikke vet om han har spilt. I tillegg møter vi en selvmordskandidat, en voldtektsforbryter, en rusavhengig og fler.


== Om filmen ==
Filmen fikk god omtale både av Aftenposten og Dagbladet da den først kom ut. Aftenpostens Arne T. Bye skrev blant annet: «Filmen kan vel betegnes som Arnljot Bergs store gjennombrudd. På klinikken lever menneskene så absolutt i ytterpunktene, sinnsstemningene svinger fra den lyseste optimisme til håpløshet på sekunder. Her er skildringene på sitt beste, her har skuespillere, regissører og fortografer klart å få frem sinnets nyanser på en ypperlig måte». Dagbladets Thor Ellngen gav den også gode skussmål og skrev blant annet: «Filmen er preget av innsikt og medfølelse. Nærbilder og dialog er dens viktigste formelle redskaper».


=== Priser ===
Filmen ble i 1972 nominert til Gullbjørnen ved filmfestivalen i Berlin. Samme år vant den en «Interfilm Award» ved Otto Dibelius Film Award.


== I rollene ==


== Produksjonsmannskap ==
Produksjonssjef: Harald Ohrvik
Produksjonsleder: Hans Lindgren
Innspillingsleder: Alan Ousbey
Foto: Knut Gløersen (sjefsfotograf)
Musikk: Freddy Lindquist
Lyd: Leif Erlsboe, Per Hernæs og Leif Ingebretsen
Kostymer: Grethe Wang
Dekorasjoner: Bjørn Næss
Rekvisitter: Sigurd Slembe
Script: Unni Sterner
Regiassistent: Alan Ousbey og Bibby Ditlev-Simonsen


== Referanser ==


== Eksterne lenker ==
(en) Lukket avdeling på Internet Movie Database 
(no) Lukket avdeling hos Filmfront
Fylkesvei 5258

Fylkesveg 5258 går mellom Juvik og Horsøy i Askøy kommune. Veien er 1,8 km lang. Veinavn på strekningen er Horsøyvegen.
Frem til 2019 hadde veien betegnelsen fylkesvei 218 (Hordaland).


== Kommuner og knutepunkter ==

 Askøy
562Fylkesvei 562 Juvik
Endepunkt Horsøy


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5258
(no) Statens vegvesen – trafikkmeldinger
Irak under Paralympiske sommerleker 2008

Irak sender en delegasjon til Paralympiske sommerleker 2008 i Beijing. Tjue irakere har kvalifisert seg til lekene. De irakiske deltakerne vil konkurrere i bl. a. vektløftning, friidrett, svømming og fekting.


== Medaljer ==


== Fekting ==
Waffa Jadwel
Faraj Hasab Khudhair


== Se også ==
Paralympiske sommerleker 2008


== Referanser ==


== Eksterne lenker ==
Paralympiske sommerleker 2008 – offisiell nettside
Den internasjonale paralympiske komité
Steve Harkness

Steve Harkness (født 27. august 1971 i Carlisle) er en tidligere engelsk fotballspiller. Mest kjent er han fra sin tid som venstreback/venstreving i Liverpool FC.
Harkness begynte sin karriere i sin lokale klubb Carlisle United FC i 1988. Han fikk kun 13 kamper for klubben før Liverpool manager Kenny Dalglish kjøpte han for 75 000 pund 17. juli 1989.
Han fikk sin debut for Liverpool 27. august 1991 i hjemmekampen på Anfield mot Queens Park Rangers FC i en kamp Liverpool vant 1–0 etter mål av Dean Saunders. Hans første mål kom først 29. april 1995 i bortekampen mot Norwich City FC på Carrow Road i en kamp Liverpool vant 2–1.
Harkness tilbragte totalt 10 år i Liverpool, hvor han spilte totalt 139 kamper, og scoret tre mål. I denne tiden var han på utlån to ganger i henholdsvis Huddersfield Town AFC og Southend United FC.
I 1999 signerte han for SL Benfica hvor han kun ble i fem måneder før han ble hentet til Blackburn Rovers FC. 
Han spilte også for Sheffield Wednesday FC og Chester City FC før han la støvlene på hylla i 2002.


== Referanser ==


== Eksterne lenker ==
(en) Steve Harkness – Transfermarkt 
(en) Steve Harkness – WorldFootball.net 
(en) Steve Harkness – Soccerbase.com 
(en) Steve Harkness – FootballDatabase.eu 
(en) Steve Harkness – Fora De Jogo 
(en) Steve Harkness – FBref 
Profil på LFChistory.net
Profil på sporting-heroes.net
Danmark under Paralympiske sommerleker 2008

Danmark sendte en tropp til paralympiske sommerleker 2008 i Beijing.


== Seiling ==
Én dansk seiler konkurrerte i følgende gren i seiling:

En-persons kjølbåt – 2.4 mR


== Se også ==
Paralympiske sommerleker 2008


== Referanser ==


== Eksterne lenker ==
Paralympiske sommerleker 2008 – offisiell nettside
Den internasjonale paralympiske komité
Fylkesvei 5256

Fylkesveg 5256 går mellom Lavik og Erdal i Askøy kommune. Veien er 3,0 km lang. Veinavn på strekningen er Erdalsvegen.
Frem til 2019 hadde veien betegnelsen fylkesvei 217 (Hordaland).


== Kommuner og knutepunkter ==

 Askøy
562Fylkesvei 562 Lavik
Steinrusten
563Fylkesvei 563 Erdal


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5256
(no) Statens vegvesen – trafikkmeldinger
Spania under Paralympiske sommerleker 2008

Spania sendte en tropp til Paralympiske sommerleker 2008 i Beijing. Landets tropp besto av 232 personer, hvorav 133 idrettsutøvere som konkurrerte i 15 sporter. 


== Seiling ==
Én spansk utøver deltok i seiling:
Én-persons kjølbåt: 2.4mR


== Se også ==
Paralympiske sommerleker 2008


== Referanser ==


== Eksterne lenker ==
Paralympiske sommerleker 2008 – offisiell nettside
Spanias paralympiske komité
Den internasjonale paralympiske komité
Slaget ved Sekigahara

Slaget ved Sekigahara (japansk: 関ヶ原の戦い eller 關ヶ原の戰ひ: Sekigahara no Tatakai), også kjent som Riksdelingen (天下分け目の戦い: Tenka Wakeme no Tatakai) var et avgjørende slag mellom Den vestlige hær, styrkene som støttet Toyotomi Hideyoshis sønn, Hideyori og Den østlige hær, styrkene som støttet Tokugawa Ieyasu. Slaget fant sted den 15. september 1600 ved Sekigahara i Japan.


== Bakgrunn ==
Før slaget hadde Japan blitt samlet til et rike av Toyotomi Hideyoshi, og Oda Nobunaga før ham. Perioden hvor Japan ble styrt av Nobunaga og Hideyoshi (ca. 1568-1600) betegnes som Azuchi-Momoyama-perioden. Etter slaget ved Odawara i 1590 hadde Hideyoshi i stor grad kontrollen over Japan. Riktignok ble Toyotomi-klanen betydelig svekket etter at Hideyoshis invasjon av Korea slo feil. 


== Etterspill og betydning ==
Selv om det tok over tre år før Ieyasu hadde bekreftet sin posisjon som leder og daimyō over Tokugawa-klanen, regnes ofte Sekigahara som den uoffisielle begynnelsen på Tokugawa-shogunatet, det siste shogunatet som styrte over Japan, og også som slutten på Azuchi-Momoyama-perioden.
Louis Andriessen

Louis Joseph Andriessen  (født 6. juni 1939 i Utrecht, død 1. juli 2021) var en nederlandsk komponist. 
Andriessens musikk kombinerer drivende energi, økonomisk materiale og distinkte klangkarakterer, ofte dominert av blåsere og messing, piano og elektrisk gitar. En kan finne klare referanser til Stravinskij, og Andriessen har utforsket forholdet mellom musikk og emner som politikk, tid, fart, materie og mortalitet i fem verk for stort ensemble. Andriessen er en svært sentral person i Nederlands samtidskunstmiljø.


== Referanser ==
Linli

Linli (kinesisk: 临澧县; pinyin: Línlǐ Xiàn) er et fylke i byprefekturet Changde i provinsen Hunan i Folkerepublikken Kina.  I1999 var folketallet på 438 784 innbyggere.


== Samferdsel ==
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.


== Referanser ==
Guadalquivir

Guadalquivir er en elv i Spania, 657 km lang og er den femte lengste elven på Den iberiske halvøya. Navnet er avledet fra arabiske al-wadi al-kabir (= Stordalen). I antikken var Guadalquivir blant annet kjent som Baetis. Den het også Oba (= Gullelv). Dette er trolig opphavet til navnet på byen Córdoba (opprinnelig Cart-Oba = Byen ved Oba). Det var en rekke navn på elven i antikken og før-antikken. Greske geografer kalte den Tartessos, men før fønikerne, grekerne og romerne kom kan det synes som to innfødte navn kan ha vært Kertis og Perkes.Den begynner Cañada de las Fuentes (landsbyen Quesada i fjellene Sierra de Cazorla, går gjennom Córdoba og Sevilla og ender ved fiskelandsbyen Bonanza i området Sanlúcar de Barrameda hvor den flyter ut i Cádizbukta i Atlanterhavet. Myrene og marsklandet i lavlandet ved elvens utløp er kjent som Las Marismas og grenser mot nasjonalparken Doñana.
Elven Guadalquivir er den eneste store seilbare elven i Spania. I våre dager er elven seilbar opp til Sevilla, mens man i romersk tid kunne nå helt til Córdoba. Den antikke byen Tartessos skal ha ligget ved munningen av Guadalquivir, men dens nøyaktige i lokalisering er ennå ikke funnet.


== Bilder ==

		
		
		
		
		
		


== Referanser ==


== Eksterne lenker ==
Informasjon fra Forente nasjoners miljøprogram
Evolusjon av havnen i Sevilla
Fylkesvei 5262

Fylkesveg 5262 går mellom Heiavatnet og Breivik i Askøy kommune. Veien er 3,9 km lang.
Frem til 2019 hadde veien betegnelsen fylkesvei 220 (Hordaland).


== Kommuner og knutepunkter ==

 Askøy
562Fylkesvei 562 Heiavatnet
Davanger
Endepunkt Breivik


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5262
(no) Statens vegvesen – trafikkmeldinger
Bernard de Pourtalès

Bernard Alexandre George Edmond de Pourtalès (født 5. juni 1870, død 5. juli i Casablanca) var en sveitsisk seiler som deltok i OL 1900 i Paris.
Pourtalès ble olympisk mester med den sveitsiske båten Lérina i klassen 1-2 tonn sammen med sin onkel Hermann og hans fru Hélène. I det andre racet i samme klass kom de på andreplass.


== OL-medaljer ==
OL 1900  Paris -  Gull i seiling, klasse 1 til 2 tonn (1. race) - med båten Lérina
OL 1900  Paris -  Sølv i seiling, klasse 1 til 2 tonn (2. race) - med båten Lérina


== Referanser ==


== Eksterne lenker ==
(en) Bernard de Pourtalès – Olympedia 
(en) Bernard de Pourtalès – Sports-Reference (OL-resultater – arkivert)
Fylkesvei 5264

Fylkesveg 5264 går mellom Kjerrgarden og Berland i Askøy kommune. Veien er 3,7 km lang.
Frem til 2019 hadde veien betegnelsen fylkesvei 222 (Hordaland).


== Kommuner og knutepunkter ==

 Askøy
562Fylkesvei 562 Kjerrgarden
Træet vei til Nordre Haugland og Heggernes
Endepunkt Berland


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5264
(no) Statens vegvesen – trafikkmeldinger